**Team Equus säännöt 2021**

Teamin tarkoituksena on tukea Ratsastusseura Equus ry:n jäsenten kilparatsastusta tavoitteellisesti samalla edistäen hyvää hevostaitoa ja hevosten sekä ratsastajien hyvinvointia. Teamiin valitaan eri-ikäisiä kilparatsastajia. Kauden alussa jäsenille asetetaan tavoitteet yksilö- ja joukkuetasolla ja niiden saavuttamiseksi tehdään yhdessä työtä.   
  
Team Equusin toimintaa organisoi työryhmä sekä ratsastusseura Equusin hallitus. Työryhmän muodostavat Jonna Aaltonen, Kielo Kestinmäki ja Natalia Tuomola.

1. **Jäseneksi hakemisen kriteerit**   
Teamiin voi hakea vähintään aluetasolla kilpaileva lapsi-, juniori-, nuori- tai senioriratsastaja. Ratsastajalla tulee olla tavoitteelliset ja realistiset suunnitelmat valmentautumiseen ja kilpailemiseen. Hakijan tulee olla Ratsastusseura Equus ry:n jäsen viimeistään 1.1.2021 alkaen ja valitun tulee edustaa seuraa kilpailuissa kaudella 2021.  
  
 2. **Jäseneksi hakeminen, hakuaika**   
Hakuaika julkistetaan vuosittain ja vuonna 2021 se on 1.12-15.1.2021. Hakemuslomake on palautettava viimeistään 15.1.2021. Valinnoista ilmoitetaan henkilökohtaisesti 30.1.2021 mennessä.   
  
3**. Jäseneksi valitseminen**   
Päätöksen valitsemisesta tekee Team Equus -työryhmä sekä ratsastusseura Equusin hallitus. Päätös on voimassa kalenterivuoden. Valinnassa huomioidaan hakijan edelliset kilpailukaudet, tavoitteellisuus sekä tulevaisuuden näkymät.   
  
4. **Sitoutuminen sääntöihin**   
Jäsen sitoutuu olemaan käytettävissä joukkuekilpailuihin, jotka on asetettu kaudelle tavoitteeksi. Teamin muita arvoja ovat hyvät hevostaidot, hevosten hyvinvointi ja toisten teamilaisten tukeminen ja kannustaminen.   
  
5. **Sponsorit ja yhteistyökumppanit**   
Kaikkien jäsenten tavoitteena on saada Team Equusille sponsorirahaa tai muuten järjestää varainkeruuta vähintään 150 EUR/jäsen/kausi. Ratsastajilla on myös mahdollista käyttää omia sponsoreitaan esim. SRL.n ohjeen mukaisesti. Varat käytetään yhteisesti työryhmän ja ratsastusseura Equusin hallituksen päätöksen mukaisesti.   
  
6. **Saatujen rahojen jakaminen**   
Jäsenten keräämät rahat käytetään Team Equus -työryhmän ja ratsastusseura Equusin hallituksen määrittämällä tavalla jäsenten hyväksi kauden aikana. Ensisijaisena kohteena ovat ratsastajan fysiikka- ja mentaalivalmennus sekä erilaiset yhteiset asiantuntijaluennot ja tapahtumat. Edustusasut kustannetaan tilanteen mukaan joko itse tai Teamin rahoista.

7. **Jäsenyyden irtisanominen**   
Jäsenyys voidaan irtisanoa painavasta syystä kesken kauden ja päätöksen erottamisesta tekee Team Equus -työryhmä ja ratsastusseura Equusin hallitus. Lievemmässä rikkeessä annetaan kirjallinen huomautus.